Bueitre/SLA - Biquipedia, a enziclopedia libre

# Bueitre/SLA

### De Biquipedia

| Iste articlo ye escrito con a grafía d'a SLA. Puede beyer-se a bersión escrita con as normas de Uesca aquí.

Vueitres
Vueitre de Bengala (Gyps bengalensis)
Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Aves

Ordens e famílias

- Falconiformes
  - Accipitridae
- Ciconiiformes
  - Cathartidae

Es vueitres ó vultres (Grafia de Uesca: bueitres, bultres) son aus carnuceras que pueden trobar-se per toz es continents, fueras d'en Oceania e Antartida. En Aragon, o nombre de vueitre s'emplega més que més ta la espécie Gyps fulvus, d'a família d'es accipitridos.

Una d'as caracteristicas particulars de muitos vueitres ye a suya capeça pelata, sin plumage, probablement devito á que una capeça con plumas s'emporcaria con sangre e altros fluidos en introducir-la á dintro d'es carnuços d'animals grans e seria difícil de mantener-la límpia.

Tamien gosan á estar aus de notable grandária. Per ixo han á menister de trobar bolsas d'aire calient ta elevar-se. Á més, no volan á gran velocidat ni baten guaire as alas.

## [editar] Clasificacion

Per un regular, es vueitres se clasifican en dos grupos:

- Es vueitres d'o viello mundo, esparditos per Africa, Asia e Europa, que perteneixen á la família d'es accipitridos, a quala tamien inclui as alicas e es açors. Troban carnuços mientres volan grácias á la suya vista.
- Es vueitres d'o nuevo mundo e es cóndors, esparditos per as Americas, no se troban emparentatos con a família d'es accipitridos; perteneixen á la família d'es catartidos, que bels autors clasifican á dintro d'es ciconiformes[1]. Cuentan con un sobrebuen sentito de l'olfauto, poco usual en un carnucero.

As semellanças entre es dos grupos son devitas á una evolucion convergent més que no á una relacion amanata.

## [editar] Referéncias

1. ↑ Entrata Cathartidae n'a basi de datos taxonomica d'o NBCI

## [editar] Vinclos externos

- Videos de vueitres n'a Internet Bird Collection (Colecion d'Aus á Internet)

Categoría: Articlos con grafía SLA

##### Views

- Articlo
- Descusión
- Bersión autual

##### Mirar